open-index/open-wikipedia-markdown huggingface dataset:
Ørnes

**Ørnes** (pitesamisk: *Gárrgonjárrga*) er et tettsted og administrasjonssenteret i Meløy kommune i Nordland. Tettstedet har  innbyggere per 1. januar , og ligger nord for innløpet til Glomfjorden. Fylkesvei 17 går gjennom stedet.

## Historie
Ørnes var opprinnelig en husmannsplass. I 1794 fikk Elling Pedersen bevilling til å drive et gjestgiveri på stedet. Dette ble begynnelsen på det som senere skulle bli Ørnes handelssted. Pedersen var av slekten Benkestok og ble selv boende på Meløy og drev handelsstedet derfra. Da han døde i 1802, flyttet enken, Ellen Elisabeth Klæboe, til Ørnes for å drive stedet selv. Senere ble det drevet av ulike personer med tilknytning til slekten. 

Trading place on Ørnes with the main building.jpg|Hovedhuset for handelsstedet.
Trading place on Ørnes with the bakery house.jpg|Bakeriet på handelsstedet.


## Næringsliv
Ørnes har et sterkt lokalt næringsliv, lokalisert i tre ulike senter. I løpet av 2007 vil Ørnes bli fylt ut fra sentrum 1 til sentrum 2. Per mai 2009 er utfyllingen av «Ørnes 3» godt i gang.
Stedet har hotell, (Ørnes hotell), variert antall butikker, Vinmonopolet, apotek, sykehjem og legesenter.

Meløy videregående skole har en avdeling for allmenne fag på stedet.

## Kulturliv
Ørnes idrettslag ble stiftet i 1948 og driver med fotball, håndball, barneidrett og friidrett. Ørnes menighetshus er lokale for gudstjenester og kirkelig aktivitet på stedet, som er en del av Fore og Meløy sokn i Meløy prestegjeld. Frikirken har en menighet her, et kor er knyttet til menigheten Ørnes soul children, som drives av Edel Gunn Knudsen. Ørnes blandakor er et annet kor på stedet. Jørgen Nordeng fra gruppen Tungtvann kommer fra Ørnes. Ingrid Haukland fra x-factor er også oppvokst på Ørnes.

## Kommunikasjon
Stedet har daglige avganger med hurtigbåt til Bodø og Sandnessjøen og daglige anløp av Hurtigruta. Flere bussavganger daglig til Bodø langs fylkesvei 17.

## Referanser


## Eksterne lenker
* Meløy kommunes hjemmeside
Skyskraper

**Skyskraper** (av engelsk *skyscraper*, «himmelskraper») er betegnelse på høyhus bygd i USA fra sist på 1800-tallet, i  10-12 etasjers høyde og dermed basert på fungerende heiser og vannpumper; senere langt flere da det kom stålkonstruksjoner som tillot dette. Manhattan i New York var velegnet som byggegrunn, med fast fjell som kunne bære store bygg som *[[Empire State Building]]* fra 1931, den gang verdens høyeste bygning. 

På 1800-tallet var det uvanlig med mer enn seks etasjer; det ble for slitsomt for folk å gå i trappene, og vanntrykket i vannrørene nådde bare 15 meter opp i bygget. Utviklingen innenfor stål, armeringsjern, heiser og vannpumper gjorde skyskraperne mulige. *[[Home Insurance Building]]* (1884, revet 1931) i Chicago var ti etasjer høy.

Inntil 4. januar 2010 var Taipei 101 i Taipei offisielt regnet som verdens høyeste skyskraper, med sine 508 meter. Denne datoen ble Burj Khalifa i Dubai offisielt innviet, og overtok ledelsen med sine 828 meter.

## Norge
Lenge var Oslo Plaza den høyeste bygningen i Norge. 

I 2019 la Kjell Inge Røkke frem forslag om å reise en 200 meter høy skyskraper med 64 etasjer i bydelen Dokken i Bergen sentrum. Den ville raget halvveis opp til Fløyfjellets topp. Både Harald Schjelderup fra Ap og Harald Victor Hove fra Høyre stilte seg positive, men byarkitekt Maria Molden var klart imot: «*Vi trenger ikke denne typen ekstreme høyhus i Bergen. Det trengs ikke på Fornebu, ikke i Oslo og i hvert fall ikke i Bergen.*» Kommunedelplanen for Bergen sentrum begrenser maksimal byggehøyde til 27 meter over gateplan.

I juli 2020 ble Nexanstårnet i Halden den høyeste bygningen i Norge. Bygget er Nexans kabelfabrikks produksjonstårn nr. 2, og rager 155 meter over bakken. Det første produksjonstårnet er 127&nbsp;meter høyt. Foretaket Consto har per 2022 startet byggingen av et tredje tårn ved Nexans-anlegget i Halden, som etter planen skal bli 140&nbsp;meter høyt og skal ferdigstilles i 2023.

## Referanser


## Se også
* Høyhus
* Liste over skyskrapere

## Eksterne lenker
*
Oslo Plaza

**Oslo Plaza** (formelt **[[Radisson]] Blu Plaza Hotell**) er et hotell som ligger i Oslo sentrum, og er med sine 109,7 meter (117 meter var høyeste tillatte reguleringshøyde i Oslo) Norges tredje høyeste bygning etter Nexanstårnene i Halden og Tryvannstårnet. Fram til Scandic Victoria Tower i Kista sto ferdig i 2011, var Oslo Plaza nordens høyeste hotell.

Hotellet har 37 etasjer og 676 rom med til sammen 1500 senger, 140 forretningsrom, 20 suiter, 2 signatursuiter og Kongesuite.  Bygget er oppført i betong og har rasterfasader i speilglass. De øverste etasjene er avfaset med bratt skråtak på én side mot et skarpt møne. Bygget har dessuten en utenpåliggende heis i glass som fører opp til bevertningssted på toppen. Ei lavblokk i tre etasjer inneholder inngangsparti, lobby, restauranter og konferansesaler.

Bygget sto ferdig i 1989, og er tegnet av White arkitekter. Det ble åpnet den 14. mars 1990 av kong Olav V. Bygningens utseende har blitt kritisert, noen har kalt den «Hotell hoggjernet». 

Bygningen eies i dag av Wenaasgruppen, men selve hotelldriften utøves av Rezidor Hotel Group.

## Galleri

Fil:Oslo Plaza 2019.jpg|Oslo Plaza 2019**.** Foto: Roman Cieslak
Fil:2V8A2361-Pano-Edit copy 2560.jpg|Oslo Plaza 2019. Foto: Roman Cieslak


## Referanser


## Eksterne lenker
* 
* aftenposten.no *Mer plass til Plaza?* (03.09.2009). Nye eiere og potensiell utvidelse av Plaza.
Høgskolen i Østfold

**Høgskolen i Østfold** (**HiØ**) er en statlig høgskole i Norge som ble etablert 1. august 1994. Høgskolen har rundt 8 000 studenter og ca. 650 ansatte.

Den er et resultat av at fem statlige høgskoler i Halden, Sarpsborg og Fredrikstad ble slått sammen som en del av Høgskolereformen i 1994. De fem høgskolene som fusjonerte var Østfold sykepleierskole (etablert i 1955), Halden lærerhøgskole (etablert i 1963), Østfold ingeniørhøgskole (etablert i 1965), Østfold distriktshøgskole (etablert i 1977, tilbød EDB og økonomiske/administrative fag.) og Østfold vernepleierhøgskole (etablert i 1980).

## Studietilbud
Høgskolen tilbyr 139 studier og kurs (skoleåret 2020/2021). Undervisningstilbudet spenner fra halvårsenheter til bachelorgrader, mastergrader og enkelte doktorgradstudier, samt en rekke kurs-, etter- og videreutdanninger.

## Fakulteter og faglige enheter
Høgskolen i Østfold er delt opp i tre fakulteter, ett akademi og ett senter:

* Fakultet for helse, velferd og organisasjon
** Institutt for sykepleie, helse og bioingeniørfag
** Institutt for velferd, ledelse og organisasjon

* Fakultet for informasjonsteknologi, ingeniørfag og økonomi
** Institutt for informasjonsteknologi og kommunikasjon
** Institutt for ingeniørfag
** Institutt for økonomi, innovasjon og samfunn

* Fakultet for lærerutdanninger og språk
** Institutt for språk, litteratur og kultur
** Institutt for pedagogikk, IKT og læring
** Institutt for real-, praktisk-estetiske, samfunns- og religionsfag
** Nasjonalt senter for engelsk og fremmedspråk i opplæringen 

* Akademi for scenekunst

## Samarbeid med NMBU
Det er også etablert samarbeid med Norges miljø- og biovitenskapelige universitet (NMBU) på Ås for å utvikle undervisningstilbudet og mulighetene for innovasjon.

## Navneformer
Høgskolen benytter forkortelsen HiØ, men som internettadresse brukes Hiof, da Ø er lite anvendelig, og HiO allerede var i bruk for daværende Høgskolen i Oslo da Høgskolen i Østfold opprettet sine hjemmesider og nettadresser.

## Se også
* Studentsamskipnaden i Østfold
* Halden Studentsamfund
* Halden lærerhøgskole

## Litteratur
*

## Referanser


## Eksterne lenker
* Høgskolen i Østfold
* Studentorganisasjonen i Østfold
Administrativt grevskap

Et **administrativt grevskap** (engelsk:*administrative county*) er en administrativ enhet, tilsvarende et fylke. Denne typen enheter finnes i England og Wales; i Wales ble ordningen dog modifisert noe i 1994. 

Begrepet ble innført i Storbritannia i 1888, da en ny lov om lokalforvaltning ble vedtatt. Det ble opprettet grevskapsråd for forskjellige områder, i stor grad basert på de tradisjonelle inndelingene i grevskap. De tradisjonelle enhetene ble i de fleste tilfeller bevart i form av seremonielle grevskap. 

I England og Wales ble lovgivningen endret i 1974, slik at de gamle grevskapsrådene ble erstattet med de administrative grevskapene.

I Skottland ble ordningen fjernet i 1975, og erstattet med regioner.

I Nord-Irland ble ordningen aldri formelt avskaffet, men har allikevel blitt erstattet av et system med 26 distrikter.

Irland behold den gamle ordningen inntil 2001, da grevskapsrådene ble erstattet av fylker (også i Irland kalt *counties*, men uten den samme historiske bakgrunn som egentlige grevskaper som i England).
AMC

**AMC** kan vise til:

* American Motors Corporation
* Australian Military Court
* AMC (TV-kanal)
* AMC Airlines
Aleksis Kivi

**Aleksis Kivi** (født *Alexis Stenvall* 10. oktober 1834 i Nurmijärvi, Finland, død 31. desember 1872) var en finsk forfatter som skrev den første viktige romanen på finsk, *[[Syv brødre]]* (finsk tittel: *Seitsemän veljestä*). Selv om Kivi var blant de tidlige forfatterne av prosa og lyrikk på det finske sprog, er han betraktet å være blant de største av dem alle. 

## Oppvekst og skolegang
Aleksis Kivi ble født i Nurmijärvi i Finland, inn i en skredderfamilie. I 1846 forlot han byen for å gå på skole i Helsingfors, bare elleve år gammel. Det var bare syv gutter fra Aleksis Kivis hjemsted som tok artium i perioden 1821-1868. Aleksis var den eneste av disse syv som kom fra såkalte «små kår»; han ble artianer i 1857. I 1859 ble han innskrevet i Helsingfors universitet, hvor han studerte litteratur og utviklet en interesse for teater.

## Forfatterskapet
Hans første skuespill var *Kullervo*, basert på en tragisk historie fra *[[Kalevala]]*. Han møtte også den berømte journalisten og statsmannen Johan Vilhelm Snellman.

Fra 1863 viet Kivi seg til å skrive. Han skrev tolv skuespill og en samling poesi.

Romanen *Syv brødre* tok ham ti år å skrive. Litteraturkritikere, spesielt den prominente August Ahlqvist, mislikte boken, i det minste formelt, på grunn av dens «grovhet» &ndash; romantikken var i sitt ess på den tiden &ndash; men kanskje også på grunn av at den var skrevet i finsk sydvestlig dialekt, mens Ahlqvist selv foretrakk nordøstlige dialekter fra sitt hjemland. Mange av de finske nasjonalistene mislikte hans uærbødige fremstilling av bondeliv som lå langt ifra deres idealiserte synspunkt.

I 1865 vant Kivi Statsprisen for komedien *[[Bygdeskomakerne]]* (*Nummisuutarit*), som fremdeles spilles på finske scener. Likevel var han tynget av den negative mottagelsen bøkene hans fikk, og han drakk meget. Hans velgjører Charlotta Lönnqvist kunne ikke hjelpe ham etter 1860-årene. Psykisk nedbrytning og utviklingen av schizofreni begynte, og Kivi døde i fattigdom da han var 38 år gammel.

## Ettermæle og hedersbevisninger
* Fra 1936 har det blitt utdelt en finsk litteraturpris i Aleksis Kivis navn. I 2017 var prisbeløpet for vinneren av Aleksis Kivi-prisen på 25 000 euro.
* I 1995–1996 skrev den finske komponisten Einojuhani Rautavaara en opera om Kivis liv og verk.
* I 2002 hadde regissøren Jari Halonens film *Aleksis Kivis Liv* (finsk tittel: *Aleksis Kiven elämä*) premiere.

## Referanser


## Eksterne lenker
* 
* 
* 
*
Måløyraidet

**Måløyraidet**, engelsk kodenavn *Operation Archery*, var en aksjon under andre verdenskrig som foregikk på Vågsøy og Måløy 26.–28. desember 1941. Raidet ble planlagt, ledet og gjennomført av den britiske militærenheten Special Operations Executive (SOE). 576 militære deltok i den allierte landgangsoperasjonen, hvorav 33 norske. Flere skip og militæranlegg som tilhørte den tyske okkupasjonsmakten ble ødelagt, og i alt nesten 170 personer ble drept.

## Bakgrunn
Aksjonen ble gjennomført i romjulen 1941 (26.–28. desember). Parallelt med raidet på Vestlandet, ble Operation Anklet iverksatt mot Reine og Moskenes i Lofoten. Operasjon Anklet i Lofoten var først og fremst iverksatt som en avledningsmanøver for den større Archery-operasjonen rettet mot mål i Måløy og på Vågsøy. Disse to var de første større, kombinerte angrepene etter at Norwegian Independent Company No. 1, (populært kalt Kompani Linge) var formelt organisert.

I Operasjon Archery deltok en styrke på 576 mann, av dem 51 offiserer. Blant disse var Martin Linge og 15 andre fra Kompani Linge. Fabrikker, lagerbygninger samt de tyske forlegningene i målområdet ble påført skader og 8 skip ble senket. Angrepet var militært sett vellykket, men Linge selv falt. En sivil nordmann ble også drept. 

## Bilder

Raid on Vaagso, 27 December 1941 N496.jpg|Landgangsfartøy på vei mot land
Raid on Vaagso, 27 December 1941 N481.jpg|Såret soldat blir bragt ombord i landgangsfartøy
Raid on Vaagso, 27 December 1941 N478.jpg|Britiske kommandosoldater ved et brennende ammunisjonslager
Raid on Vaagso, 27 December 1941 N459.jpg|Britiske soldater ved en brennende oljefabrikk
Raid on Vaagso, 27 December 1941 N451.jpg|Britiske kommandosoldater med tyske krigsfanger


## Se også
* Operasjon Claymore
* Operasjon Anklet

## Referanser


## Litteratur
* 
* 
* 
* 

## Eksterne lenker
* 
* Historien om Archery  – Artikkel hos forsvaret.no
* Innsatsstyrke Archery  – Informasjonsside om Heimevernets innsatsstyrke Archery hos forsvaret.no
* «– Ei viktig brikke i motstandskampen» – Artikkel hos NRK Sogn og Fjordane
* Erik Fønstelien: Hendelser fra Annen Verdenskrig – Øyenvitneberetning av Måløyraidet s.7-8
New Order

**New Order** er et engelsk band som ble dannet i 1980, best kjent for sin synthpop fra 1980-tallet.

Bandet ble startet av de tidligere Joy Division-medlemmene Bernard Sumner, Peter Hook og Stephen Morris, som følge av vokalist Ian Curtis' selvmord. Gillian Gilbert ble med i bandet kort tid etterpå. Bandets største hit er sangene «Blue Monday» (1983) og «True Faith» (1987).

En sang av bandet, «Ceremony», ble brukt på lydsporet i filmen *[[Marie Antoninette (film)|Marie Antoinette]]*. Låta «True Faith» har de siste årene blitt brukt som intromusikk til Tour de France-sendingene på TV 2.

## Diskografi
* *Movement* (1981)
* *Power, Corruption & Lies* (1983)
* *Low-Life* (1985)
* *Brotherhood* (1986)
* *Technique* (1989)
* *Republic* (1993)
* *Get Ready* (2001)
* *Waiting for the Sirens' Call* (2005)
* *Lost Sirens* (2013)
* *Music Complete* (2015)
## Eksterne lenker
* 
* 
*
Kanton

**Kanton** eller **canton** kan vise til:

## Administrative områder
*Sveits’ kantoner – delstater i Sveits
*Luxembourgs kantoner – adninistrative inndelinger i Luxembourg
*Frankrikes kantoner – administrative inndelinger i Frankrike
*Bosnia-Hercegovinas kantoner – administrative inndelinger i Føderasjonen Bosnia-Hercegovina
*Ecuadors kantoner – mindre enn en provins og tilsvarer omtrent en norsk kommune

## Stedsnavn
*Canton (Massachusetts) – en by i Massachusetts i USA
*Canton (Michigan) – en by i Michigan i USA
*Canton (Ohio) – en by i Ohio i USA
*Canton (Sør-Dakota) – en by i Sør-Dakota i USA

*Kanton (el. Canton) – et eldre vestlig navn på den kinesiske provinsen Guangdong
*Kanton (el. Canton) – et eldre vestlig navn på den kinesiske byen Guangzhou

## Annet
*Canton Elektronik – en tysk høyttalerprodusent
*Kanton (heraldikk) – et firkantet, øvre felt i et våpenskjold
Hektometer

**Hektometer** er en avledet SI-enhet for avstand.
En hektometer er lik 100 meter.
Symbolet for hektometer er **hm**.

Denne enheten brukes svært sjelden i praksis.

En kvadrathektometer (1 hm²), som er et mål på areal,
er lik et hektar, som er lik 100 ar,
som er lik 10&thinsp;000&thinsp;m²

1 hektometer er lik:
*100 meter
*10 dekameter
*0,1 kilometer

Og motsatt:
* 1 meter = 0,01 hektometer
* 1 dekameter = 0,1 hektometer
* 1 kilometer = 10 hektometer
Megameter

**Megameter** er en avledet SI-enhet for avstand.
En megameter er lik 106 meter, en million meter.
Symbolet for megameter er **Mm**.

*Avstanden i luftlinje fra Oslo til Narvik er omtrent 1 Mm.
*Jordens ekvatorialdiameter er 12,76 Mm.
*Den gjennomsnittlige avstanden fra jorden til månen er 384,4 Mm.
*Jupiters ekvatorialdiameter er 143 Mm.

Megameter brukes lite i praksis ettersom enheten er for stor
for de fleste formål på jorden. Innen astronomien brukes
Mm noe til f.eks. å angi avstanden fra en planet til dens måner.
Det er også fare for forveksling med millimeter (mm) ettersom
en del mennesker feilaktig skriver SI-prefikset M (mega)
som m (milli).

1 megameter er lik:
*106 meter
*1000 kilometer
*0,001 gigameter

Og motsatt:
* 1 kilometer = 0,001 megameter
* 1 gigameter = 1000 megameter
Kjevik

**Kjevik** kan referere til:

* Kristiansand lufthavn, Kjevik
* Luftforsvarets skolesenter Kjevik

* Øystein Kjevik, trommeslager i The Schmucks
Orgel

**Orgel** er en fellesbetegnelse for flere musikkinstrumenter. 

Orgelet er et av de eldste instrumentene vi kjenner til i dag. I den vestlige verden er orgelet vanlig som instrument i kirker og katedraler. Orientalske kirker har som regel ikke orgler, med unntak av enkelte emigrantkirker i USA; årsaken er en oppfatning om at kun den menneskelige stemmen skal skape kirkemusikken. 

## Ulike typer
Lydkilden i et pipeorgel er piper av tre eller metall. Pipeorgelet blir gjerne kalt *kirkeorgel*, fordi det oftest finnes i kirker, men det blir også brukt i enkelte synagoger og i verdslige bygg (for eksempel konserthus og kinoer. Ktesibios (Alexandria rundt 250 f. kr) regnes som pipeorgelets oppfinner.

Pipeorgelet spilles på tangenter, men lyden produseres ved at det åpnes for luft som kommer ut av pipene. 

Et trøorgel (også kalt *harmonium*) har ikke piper, men frie tunger som i et trekkspill. Trøorgelet var spesielt vanlig i bedehus og skoler før pianoet overtok på 1960-tallet.

Hammondorgelet ble opprinnelig utviklet som en erstatning for pipeorgelet, men er i dag mest brukt i populærmusikken.

Digitale orgel (som *Hauptwerk)*, benytter samplingsteknikk der pipelyden er tatt opp og gjengitt via lydkabinetter. Noen kirker velger disse som hovedorgel; mest av økonomiske grunner, men også fordi dette gir et instrument med flere muligheter. Disse instrumentene har kortere levetid enn pipeorgel og regnes vanligvis ikke som fullverdige instrumenter.

## I overført betydning
Under andre verdenskrig kalte tyske soldater den sovjetiske rakettutskytingsbilen Katjusja for «Stalinorgel».

## Se også
* Organist
* Orgelbygger
* Liste over orgelbyggere

## Eksterne lenker
* 
* Helge Landmark: «Pipeorgel eller digitalt», artikkel på katolsk.no
ABM-utvikling

**ABM-utvikling – Statens samordnings- og utviklingsorgan for arkiv, bibliotek og museum** var en norsk statlig etat, opprettet 1. januar 2003 ved sammenslåing av Statens bibliotektilsyn, Riksbibliotektjenesten og Norsk Museumsutvikling. ABM-utvikling var underlagt Kulturdepartementet, og ledet av et eget styre med representanter fra Kulturdepartementet, Miljøverndepartementet og Kunnskapsdepartementet. 

## Ansvarsområde
Etaten fungerte som rådgivende organ overfor Kulturdepartementet i saker om arkiv, bibliotek og museum, og hadde ansvar for gjennomføringen av politiske vedtak i sektorene. Den hadde også en viktig funksjon for utvikling av arkiv, bibliotek og museum, blant annet gjennom tildeling av prosjektmidler. ABM-utvikling hadde også i oppgave å samle inn statistikk fra ca. 5 500 biblioteker, museer og arkiver. Museene søkte om driftsmidler fra Kulturdepartementet og rapporterte bruken av dem gjennom statistikksystemet til ABM-utvikling. Organisasjonen arbeidet også med utvikling av arkiv utenfor Arkivverket, med fotobevaring og andre kulturvernoppgaver.

ABM-utvikling holdt til i Oslo, i Observatoriegata 1B som er tilbygget til Nasjonalbiblioteket.

*Norsk digitalt bibliotek* var et program initiert av ABM-utvikling for å koordinere og samordne digitale ressurser og tjenester på Internett. Prosjektet ble gjennomført i perioden 2003-2008.

## Avvikling
Organisasjonen ble omorganisert på ny i 2010, da deler av virksomheten ble besluttet overført til Nasjonalbiblioteket og Norsk vitenskapsindeks, mens den resterende og største delen fra 1. januar 2011 skulle innfusjoneres som en del av Norsk kulturråd. Som en direkte følge av den politiske beslutningen om den nye omorganiseringen, sendte styret for ABM-utvikling ut en pressemelding 17. februar 2010, der de kunngjorde at styret gikk av.

I oktober 2010 ble Anne Aasheim utnevnt til direktør for det nye, sammenslåtte Norsk kulturråd; hun tiltrådte 1. januar 2011. 

## Direktører
* 2003–2008 Jon Birger Østby
* 2008–2009 Leikny Haga Indergaard (konstituert)
* 2009–2010 Stein Slyngstad

## Se også
* ABM-institusjon

## Referanser


## Eksterne lenker
* ABM-utviklings hjemmeside
* kulturnett.no
* Prosjektet Norsk digitalt bibliotek
* Stortingsmelding nr. 22 (1999–2000) ''Kilder til kunnskap og opplevelser Om arkiv, bibliotek og museum i en IKT-tid og om bygningsmessige rammevilkår på kulturområdet («ABM-meldingen»)
Háskóli Íslands

**Háskóli Íslands**, eller **Islands universitet**, er et islandsk statlig universitet. Det ble grunnlagt i 1911, og hadde 45 studenter det første året. I dag har Háskóli Íslands rundt  studenter, fordelt på elleve fakultet, for en befolkning på rundt  innbyggere.

I tillegg til de store fakultetene, er det mange forskningsavdelinger forbundet med universitetet. Med 423 ansatte lærere, omtrent 1800 andre lærere og om lag 281 forskere og administratorer, er Háskóli Íslands den største enkelt-arbeidsplassen på Island. De første 29 årene var universitetet i Alltings-huset i sentrum av Reykjavík. I 1933 fikk universitetet tillatelse til å starte et eget lotteri. Universitetslotteriet som begynte i 1934 er fortsatt en hovedkilde til investeringer i bygningsmassen. I 1940 flyttet universitetet inn i det nye hovedbygget (*Aðalbygging*) på universitetsområdet ved Suðurgata. Der er de fleste bygningene også i dag.

Universitetet på Island kan tilby studier i 60 forskjellige emner. De mest populære blant utvekslingsstudenter er historie (spesielt eldre islandsk historie), litteratur (spesielt sagalitteratur) og geologi/naturgeografi (spesielt vulkanologi, glasiologi, seismikk og geoteknikk).

Undervisningsspråket er islandsk, men noen kurs er tilrettelagt for utenlandske studenter, slik at de kan fylle ett år med kurs der undervisningsspråket er engelsk. Utlendinger får lov til å skrive eksamen på engelsk i alle kurs. De fleste sensorene forstår også et skandinavisk språk, og da er det mulig for nordmenn å skrive eksamen på norsk.

## Referanser


## Eksterne lenker
* Universitetets hjemmesider: www.hi.is på engelsk  og www.hi.is på islandsk
Dekameter

**Dekameter** er en avledet SI-enhet for måling av avstand.
En dekameter er lik 10 meter.
Symbolet for dekameter er **dam**.

Denne enheten brukes svært sjelden i praksis.

En kvadratdekameter (1 dam²), som er et mål på areal,
er lik et ar, som er 100 m².
Dekameter, som er et mål på lengde, må ikke forveksles med dekar,
som er et mål på areal, lik 10 ar.

1 dekameter er lik:
*10 meter
*0,1 hektometer
*0,01 kilometer

Og motsatt:
* 1 meter = 0,1 dekameter
* 1 hektometer = 10 dekameter
* 1 kilometer = 100 dekameter
Torquay United FC

**Torquay United Football Club** er en engelsk fotballklubb. Klubben ble stiftet i 1899, ble valgt inn i The Football League i 1927, ble slått ut i 2007, kom inn igjen etter playoff i 2009, og ble slått ut på nytt i 2014. «The Gulls», som er kallenavnet til Torquay United, spiller hjemmekampene sine på Plainmoor Ground i Torquay. Byen Torquay ligger i den engelske regionen Sørvest-England.

## Historie
På et møte som ble holdt på Tor Abbey Hotel den 1. mai 1899 ble klubben stiftet. I starten deltok de først i Eastern League, senere kjent som East Devon League. I 1910 tok de navnet Torquay Town, mens de i 1921 fikk dagens navn Torquay United.

## Meritter
*Beste ligaresultat: Nr 4 i 3. divisjon i 1967/68.
*Beste resultat i FA-Cupen: 4. runde i 1949, 1955, 1971, 1983 og 1990.
*Beste resultat i Ligacupen: Aldri lenger enn 3. runde.
*Finalist i Football League Trophy: 1989.

## Annet
Klubben har en stor norsk supporterklubb med 350 medlemmer. Denne klubben kalles Torquay United Supporters Norway (TUSN).

## Eksterne lenker
* Offisielle nettsider
* Spillerstall
Torquay United Supporters Norway

**Torquay United Supporters Norway** er supporterklubb for den engelske fotballklubben Torquay United FC. Supporterklubben ble etablert 11. november 1999 i Stavanger av Bård O. Håland og Svein A. Handeland, og oppgir å ha ca. 350 medlemmer over hele Norge. Det er dermed den nest største supporterklubben for Torquay United i hele verden (etter den lokale i Torquay). TUSN har fått mye oppmerksomhet i britisk media, og har blant annet hatt hovedroller i en dokumentar for ITV.

## Eksterne lenker
* Supporterklubbens hjemmesider
Larry Page

**Larry Page** (født 1973) er en av grunnleggerne av Google. 

Page har en bachelorgrad i teknologi fra Universitetet i Michigan og mastergrad fra Stanford-universitetet. Larry Page har etter Google-eventyret investert aktivt i alt fra selvkjørende biler, kunstig intelligens, og hvordan man kan hindre aldring hos mennesker. Ofte benytter Page seg av en «tannbørstetest» når han skal bestemme seg for hvilke ideer og produkter han skal investere i.

## Referanser


## Eksterne lenker
* Larry Pages hjemmeside fra Stanford
Pentagon

:*Se også [[The Pentagon]] for USAs forsvarsdepartement, og [[Pentagon (andre betydninger)]]

En *'pentagon** eller en **femkant*' er en sammenhengende [[geometri]]sk figur som består av fem sider. I matematikken sier man en fem siders [[polygon]] eller mangekant. Vinkelsummen i en pentagon er 540[[Grad (symbol)|°]].

Sidene i denne polygonen trenger ikke å være like lange og vinklene trenger ikke å være like store. Dersom alle sidene er like lange og alle vinklene er like store sier man at figuren er en [[regulær mangekant|regulær pentagon]]. Det er ofte en regulær pentagon man tenker på når man i daglidagtale snakker om en *pentagon*.  

Arealet av en regulær pentagon, der sidene har lengden *a'' er:  
:A = \frac{5a^2}{4}\cot \frac{\pi}{5} = \frac{a^2}{4}\sqrt{25+10\sqrt{5}}\simeq 1.72048 a^2
:

## Se også
* Pentagram
## Referanser
Sergey Brin

**Sergey Mikhaylovich Brin** (russisk **Sergej Mikhajlovitsj Brin**, Серге́й Миха́йлович Брин, født 21. august 1973 i Moskva i Sovjetunionen) er en russisk-amerikansk dataingeniør som sammen med Larry Page utviklet søkemotoren Google, et av verdens mest profitable internettselskaper.. Han har en estimert formue på 92,3 milliarder dollar (Forbes, 2022). Brin og Page eier tilsammen 16 prosent av selskapet.

Brin kom til USA fra Sovjetunionen i en alder av seks år. Han studerte først matematikk og informatikk ved University of Maryland og fortsatte etter endt studium der på et masterstudium ved Stanford University. Det var ved Stanford han møtte Larry Page og de begynte å utvikle det som etterhvert ble til søkemotoren i Google.

## Oppvekst og utdannelse
Brin ble født i Moskva etter jødiske foreldre, Michael og Eugenia Brin, begge utdannet ved Statsuniversitetet i Moskva.

I 1979 da Sergey var 6 år gammel emigrerte familien til USA. Selv om det ikke eksisterte noen offisielle retningslinjer om å forfordele jøder så gjorde foreldrenes jødiske bakgrunn at de i praksis var forhindret fra mange studier på høyere nivå og ikke kunne ta den utdannelsen de ønsket seg.

Familien søkte om utreisevisum i september 1978 og både moren og faren fikk som er resultat, kort tid etter sparken fra sine stillinger. I løpet av de neste 8 månedene mens de ventet i usikkerhet på svar på visumsøknaden livnærte de seg på vikarjobber og kortvarige oppdrag. I mai 1979 fikk de endelig svar på søknad og fikk vite at de fikk lov til å forlate landet.

### Utdannelse etter ankomst til USA
Brin gjennomførte grunnskolen ved Paint Branch Montessoriskole i Adelphi, Maryland. I tillegg fikk han hjemmeundervisning av faren som da hadde blitt en matematikkprofessor ved University of Maryland og familien hjalp han å vedlikeholde sine russiske språkkunskaper. I september 1990 begynte han på et dataingeniørstudie ved University of Maryland hvor han 3 år senere gikk ut med en Bachelor of Science. Han begynte deretter på videre studier ved Stanford University som han foreløpig ikke har fullført. Det var her han møtte Larry Page og grunnlaget for det som senere ble til søkemotoren Google ble lagt.

## Søkemotoren Google
I forbindelse med en innføring for nye studenter ved Stanford møtte Brin Larry Page. De ble etterhvert gode venner og skrev sammen oppgaven «The Anatomy of a Large-Scale Hypertextual Web Search Engine.» som senere er ansett for å hatt stor betydning for den videre utviklingen av Google. De jobbet videre med utviklingen av deres søkemotordesign og fylte opp hybelen sin ved Stanford med billige datamaskiner. Prosjektet vokste etterhvert såpass raskt at det begynte å skape problemer for Stanfords datanettverk, og de innså at de hadde utviklet en avansert søkemotor som antageligvis overgikk de alternativene som fantes på den tiden. De avbrøt da sine doktorgradsstudier for å jobbe videre på prosjektet.

## Referanser


## Eksterne lenker
* 
* 
*
Royal League

**Royal League** var en internasjonal fotballturnering arrangert av fotballforbundene i Skandinavia. Turneringen ble arrangert i tre år, og gikk fra november til mai. De fire beste klubbene fra seriene i Norge, Sverige og Danmark deltok. Royal League ble avholdt første gang i 2004/2005-sesongen.

De 12 lagene ble delt opp i tre grupper i gruppespillet. Nummer 1 og 2 fra hvert land ble plassert i samme gruppe som nummer 3 og 4 fra de andre landene. De to beste lagene i gruppespillet, samt de to beste treerne, gikk videre til sluttspillet. Både kvartfinalen, semifinalen og finalen spiltes best av én kamp.

Royal League ble lagt ned etter 2006/07-sesongen da det ikke lenger var økonomisk grunnlag for å gjennomføre turneringen. De økonomiske problemene skyldtes i hovedsak at det ikke lyktes å forhandle frem en avtale om rettighetene til fjernsynssendinger fra kampene.

## Resultater
* Royal League 2004/2005
* Royal League 2005/2006
* Royal League 2006/2007

## Eksterne lenker
* Royal League.com
* VG: Kroken på døra for Royal League
Terameter

**Terameter** er en avledet SI-enhet for avstand.
En terameter er lik 1012 meter, en billion meter.
Symbolet for terameter er **Tm**.

* 1 Tm er lik 6,685 AU.
* Gjennomsnittlig radius av Saturns bane er 1,43 Tm.
* Gjennomsnittlig radius av Neptuns bane er 4,50 Tm.
* I januar 2004 var romsonden Voyager 1 13,5 Tm fra Solen.
* Lyset tilbakelegger en avstand på 1 Tm i løpet av  55 m og 36 s.

Terameter brukes så å si aldri i praksis ettersom enheten er for stor
for noe formål på jorden, og fordi astronomer har lange
tradisjoner for heller å bruke *millioner kilometer* og
astronomiske enheter (AU).

1 terameter er lik:
*1012 meter
*1000 gigameter
*0,001 petameter

Og motsatt:
* 1 gigameter = 0,001 terameter
* 1 petameter = 1000 terameter
Petameter

**Petameter** er en avledet SI-enhet for avstand.
En petameter er lik 1015 meter.
Symbolet for petameter er **Pm**.

* 1 Pm er lik 6685 AU.
* 1 lysår er lik 9.46 Pm.
* 1 parsec er lik 30.86 Pm.
* Avstanden til Proxima Centauri er 40 Pm.
* Avstanden til Sirius er 81 Pm.
* Avstanden til Vega er 237 Pm.
* Lys tilbakelegger en avstand på 1 Pm i løpet av 38,6 dager (38 d, 14 t, 34 m og 1 s).

Petameter kunne blitt brukt til å måle interstellare
avstander (avstander mellom stjerner), men astronomer
har lange tradisjoner for heller å bruke
lysår (omtrent 9,5 petameter) og parsec (omtrent 31 petameter).

1 petameter er lik:
*1015 meter
*1000 terameter
*0,001 exameter

Og motsatt:
* 1 terameter = 0,001 petameter
* 1 exameter = 1000 petameter
Gigameter

**Gigameter** er en avledet SI-enhet for avstand.
En gigameter er lik 109 meter, en milliard meter.
Symbolet for gigameter er **Gm**.

* 1 AU er lik 149,6 Gm.
* Solens diameter er 1,4 Gm.
* Gjennomsnittlig radius av Merkurs bane er 57,9 Gm.
* Gjennomsnittlig radius av Jupiters bane er 778,4 Gm.
* Gjennomsnittlig radius av Ganymedes' bane (rundt Jupiter) er 1,07 Gm.
* Lyset tilbakelegger en avstand på 1 Gm i løpet av omtrent 3,34 s.

Gigameter brukes så å si aldri i praksis ettersom enheten er for stor
for noe formål på jorden, og fordi astronomer har lange
tradisjoner for heller å bruke *millioner kilometer* og
astronomiske enheter (AU).

1 gigameter er lik:
*109 meter
*1000 megameter
*0,001 terameter

Og motsatt:
* 1 megameter = 0,001 gigameter
* 1 terameter = 1000 gigameter
Zettameter

**Zettameter** er en SI-enhet for måling av avstand.
En zettameter er lik 1021 meter.
Symbolet for zettameter er **Zm**.

* 1 Zm er lik  105&nbsp;700 lysår eller 32&nbsp;408 parsec.
* Avstanden til den store magellanske sky er 1,6 Zm.
* Avstanden til Andromedagalaksen er 22,3 Zm.
* Avstanden til «Svart-øye-galaksen» (M64) er 160 Zm.

Zettameter kunne blitt brukt til å måle intergalaktiske
avstander (avstander mellom galakser), men astronomer
har lange tradisjoner for heller å bruke
lysår og parsec.

1 zettameter er lik:
*1021 meter
*1000 exameter
*0,001 yottameter

Og motsatt:
* 1 exameter = 0,001 zettameter
* 1 yottameter = 1000 zettameter
Yottameter

**Yottameter** er en SI-enhet for måling av avstand.
En yottameter er lik 1024 meter.
Symbolet for yottameter er **Ym**.

* 1 Ym er lik 105 700 000 lysår eller 32 408 000 parsec. 
* Avstanden til nærmeste kvasar er 100 Ym.            

Yottameter kunne blitt brukt til å måle intergalaktiske
avstander (avstander mellom galakser), men astronomer
har lange tradisjoner for heller å bruke
lysår og parsec.

1 yottameter er lik:
*1024 meter
*1000 zettameter

Og motsatt:
* 1 zettameter = 0,001 yottameter
Exameter

**Exameter** er en avledet SI-enhet for avstand.
En exameter er lik 1018 meter.
Symbolet for exameter er **Em**.

* 1 Em er lik 105,7 lysår eller 32,41 parsec.
* Avstanden til Betelgeuse er 4 Em.
* Avstanden til senteret av vår galakse er 265 Em.
* Lys tilbakelegger en avstand på 1 Em i løpet av 105,7 år.

Exameter kunne blitt brukt til å måle interstellare
avstander (avstander mellom stjerner), men astronomer
har lange tradisjoner for heller å bruke
lysår og parsec.

1 exameter er lik:
*1018 meter
*1000 petameter
*0,001 zettameter

Og motsatt:
* 1 petameter = 0,001 exameter
* 1 zettameter = 1000 exameter
Vigra

**Vigra** er den største av øyene i Giske kommune like nord for Ålesund i Møre og Romsdal fylke. Ålesund lufthavn er plassert midt på øya, og utgjør den viktigste arbeidsgiveren. For øvrig drives vesentlig primærnæringene jordbruk og fiske. Innbyggertallet var  per 1. januar 2019. De fleste er bosatt på Roald, Molnes og Synes. Andre stedsnavn er Blindheim, Blindheimsvika, Gjøsund, Rørvika, Røysa og Røsvika.

Vigra har et flatemål på 20 kvadratkilometer, og er relativt flat med bare småfjell. Høyeste naturlige punkt er Molnesfjellet med sine 123 meter over havet.

## Historie

Det er gjort rike funn av gravhauger og bosetninger fra jernalderen, og lokale stednavn på øya stammer tilbake fra denne perioden. Ifølge tradisjonen kommer Gange-Rolv og Ragnvald Mørejarl fra Vigra.

Gårdene på Vigra hørte til Gryta skipreide før 1822.

Vigra var del av Haram kommune fram til 1. januar 1890, da den ble skilt ut som egen kommune, Roald herad. 1. januar 1919 ble navnet endret til Vigra herad, og i 1964 ble heradene Vigra og Giske slått sammen til Giske kommune.

## Administrativ historie

Vigra var del av formannskapsdistriktet Haram herad fram til 1. januar 1890, da den ble skilt ut som egen kommune, Roald herad (NO-1533). 1. januar 1919 ble navnet endret til Vigra herad, og i 1964 ble heradene Vigra og Giske slått sammen til Giske kommune.

Lensmannsdistriktet var felles med Haram helt fram til 1964.

## Samferdsel
Vigra er forbundet til fastlandet via bro til Valderøy, som i sin tur er forbundet med undersjøisk tunnel til Ålesund via Ellingsøy. Tunnelen åpnet i 1987, og før dette gikk det bilferge mellom Valderøy og Ålesund.

Ålesund lufthavn, Vigra (IATA: **AES**, ICAO: **ENAL**) på øya åpnet i 1958. Flyplassen fikk nytt terminalbygg og forlenget rullebane i 1986 og ble oppgradert vesentlig i 2009.

Norkrings kringkaster for mellombølge på Synes har en mast som var tidligere 242 meter høy, senere forkortet til 227 meter på grunn av sikkerheten til masten, og for å være til mindre sjenanse for innflygingen til Ålesund lufthavn. Vigra kringkaster ble lagt ned 30. juni 2011 og masten revet 8. september 2011.

## Kultur

Vigra IL er det lokale idrettslaget på øya.

Barneskolen Vigra skule på Roald hadde 200 elever i 2018/19. Skolen er opprinnelig fra 1957, og fikk nye bygg i 1964 og 1991.

## Litteratur

* 

## Se også
* Vigra kringkaster
* Ålesund lufthavn, Vigra
* Giske kommune
* Årsskrifta til Vigra sogelag
Jan Tyriberget

**Jan Tyriberget** (født 16. mars 1942) var ordfører i Stange for Arbeiderpartiet fra 1983 til 2007. Han hadde da sittet nest lengst i ordførerstolen på landsbasis, kun slått av Henning Myrvang, ordfører i Sør-Odal.

## Referanser
Ålesund lufthavn, Vigra

**Ålesund lufthavn, Vigra** (IATA: **AES**, ICAO: **ENAL**) er en internasjonal lufthavn lokalisert på øya Vigra i Giske kommune, like utenfor Ålesund.

Flyplassen ble offisielt åpnet 7. juni 1958. Den har siden den tid fått nytt terminalbygg i 1986 og forlenget rullebane. I 2009 fikk flyplassen oppgradert og vesentlig utvidet ankomst- og avgangshallen i terminalbygget og fikk et eget område for internasjonale flyvninger. Avgangshall utland ble videre utvidet i 2010 som følge av økende antall internasjonale flyvninger, men den følgende kapasiteten er allerede i underkant av passasjerantallet. Nye utvidelser er nå i gang for å igjen øke kapasiteten til terminalen, både innenriks og utenriks, noe som vil øke det innvendige arealet av flyplassen med rundt 2000 m².

## Flyselskaper og destinasjoner

### Passasjerdestinasjoner



## Referanser


## Eksterne lenker
* Avinors side om Ålesund lufthavn, Vigra
Different Class

***Different Class*** er et album av Pulp. Albumet var bandets femte, og ble deres store kommersielle gjennombrudd. Singelen «Common People» regnes som en av de største britpop-klassikerne. Tekstene på albumet dreier seg i stor grad om den britiske arbeiderklassen og sex.

## Sporliste
#«Mis-Shapes»
#«Pencil Skirt»
#«Common People»
#«I Spy»
#«Disco 2000»
#«Live Bed Show»
#«Something Changed»
#«Sorted For E's & Wizz»
#«F.E.E.L.I.N.G.C.A.L.L.E.D.L.O.V.E.»
#«Underwear»
#«Monday Morning»
#«Bar Italia»
Alle sangene er kreditert *Cocker/Banks/Mackey/Senior/Doyle/Webber*, unntatt nr. 3 og nr. 10, som er skrevet av *Cocker/Banks/Mackey/Senior/Doyle*.

## Personell
* Jarvis Cocker – vokal, gitar, keyboards, mellotron, mikromoog, synare
* Russell Senior – gitar, fiolin
* Candida Doyle – orgel, keyboards, minimoog, rhodes
* Steve Mackey – bass
* Mark Webber – gitar, keyboards, rhodes
* Nick Banks – trommer, perkusjon
**Andre medvirkende**
* Chris Thomas – produsent, gitar, keyboards
* David «Chipper» Nicholas, Julie Gardner og Pete Louis – teknikere
* Matthew Vaughan, Olle Romo, Anthony Genn og Mark Haley – programmering
* Anne Dudley – orkesterarrangement og dirigent
* Gavyn Wright – orkesterleder
* Andy Strange – innspillingsassistent
* Kevin Metcalfe og Geoff Pesche – mastering

## Eksterne lenker
*
Dungeness

**Dungeness** er en grend (eller landsby) i det sørøstlige Kent i England og en odde ved kysten mot den engelske kanal. Den er i stor grad strand med rullestein i form av et nes. Det verner et stort område av lavtliggende våtlandsområde ved navn Romney Marsh. Dungeness er foruten navnet på grenden, også navnet på en kraftstasjon, og er et viktig økologisk område. Det ligger innenfor den verdslige sognet Lydd. De fleste av husene er små trehus av en type som fiskere tradisjonelt har bodd i det sørlige England. 

## Etymologi
Stedsnavnet Dungeness er sammensatt av to ledd; første del er antagelig knyttet til nærliggende Denge Marsh, en populær forklar har gitt en arkaisk fransk opprinnelse i tolkningen «farlig nese» (en referanse til områdets geografi). Andre ledd, *-ness*, er mer sikker, det er norrøn opprinnelse, tilsvarende som norske nes eller odde.

## Severdigheter

Den mest kjente turistattraksjonen, bortsett fra at hele landsbyen er så spesiell at den kan regnes som en severdighet, er regissøren Derek Jarmans hytte, som er malt i svart, med et dikt malt på den ene veggen. Hagen er dekorert med småstein, drivved, skrapjern og noen hardføre planter. Det er skrevet en bok om den.

Et fyrtårn i utkanten av landsbyen er åpent for publikum. 

I 1920- og 1930-årene ble det bygget tre massive betongkonstruksjoner, kjent som «Lyttende ører». De er akustiske speil, som skulle fungere som varselsystem ved en eventuell fiendtlig invasjon. De fungerte ikke spesielt godt, og da radar ble tilgjengelig ble de lagt ned. English Heritage arbeider for å sørge for at offentlighetene skal få adgang til lyttestasjonene.

Landskapet rundt Dungeness er svært spesielt, med mange små innsjøer som dels er naturlige og dels kunstige. Det har oppstått et unikt økosystem, med flere planter og dyr som ikke finnes andre steder i England. Området er også attraktivt for sjøfugler, og det er opprettet et beskyttelseområde for fugler og et fugleobservatorium.

Rett ved Dungeness ligger to store atomkraftverk (Dungeness kjernekraftverk) som forsyner området med elektrisk kraft. 

Landsbyen har vært brukt i innspillingen av flere musikkvideoer, og er avbildet på flere platecovere, som ''So Much for the City av The Thrills og Aled av Aled Jones.

Jernbanestasjonen i Dungeness er endestasjon for Romney, Hythe & Dymchurch-banen.

## Referanser


## Eksterne lenker

*dungeness-nnr.co.uk - Official site for Dungeness National Nature Reserve
*Dungeness Bird Observatory
*Romney Marsh & Dungeness news and community
*Dungeness the Village
*Dungeness RNLI lifeboat
*Dungeness lighthouse
* Dungeness History
Apotekinteriør

**Apotekinteriør** er en interiørtype som er spesielt for apotek. Disse interiørene har fellestrekk i de fleste europeiske land. Inntil de siste år hadde apotekene  også i Norge spesielle interiør som var tegnet av arkitekter. Spesielt rikt utstyrt er publikumsrommet eller offisinet.

Et av de eldste eksisterende interiør er i Svaneapoteket i Oslo. Det tidligere Svaneapoteket i Ålesund er tegnet av arkitekt Hagbarth Martin Schytte-Berg og oppført mellom 1905–1907. Bygningen var det første jugendstilhuset som ble fredet i Ålesund 1985 og regnes som et av Ålesunds best bevarte jugendstilinteriør. 

Det første apotek i Norge åpnet i Bergen og fikk bevilling fra Christian IV 13. desember 1595. Apoteket fikk navnet Svaneapoteket da byen fikk sitt andre apotek som ble kalt Løveapoteket. Disse apoteknavnene er vanligst og finnes i en rekke land.

## Eksterne lenker
*
Blikkfløyte

Ei **blikkfløyte** er et musikkinstrument ofte brukt i folkemusikk, spesielt skotsk og irsk. Utseendemessig kan blikkfløyten minne om en tynn blokkfløyte i metall, men den vanlige blikkfløyta har bare seks fingerhull, som blir spilt med pekefinger, langfinger og ringfinger på hver hånd.

## Register

Blikkfløyter har vanligvis et **omfang** på omkring to oktaver. De er diatone og normalt laget for å spille i en durskala. En D-fløyte, som er den vanligste tradisjonelle fløyta, kan således spille to durskalaer fra D1 til D3. Det øverste registeret spilles normalt med de samme grepene som det nederste, men med sterkere luftstrøm. På de fleste fløyter finnes i tillegg til de ordinære grepene med stor ters og septim også et gaffelgrep for liten septim, ofte med hullene 2-3-4-6 dekket. Dette gjør at man i tillegg til grunntonearten også kan spille den subdominante durtonearten, altså G-dur på en D-fløyte. I subdominanttonearten vil fløyta ikke dekke to hele oktaver, men en hel pluss to halve. Man kan også spille parallelltoneartene h-moll og e-moll, og eventuelt a-moll. Andre tonearter må spilles ved å spille med halvdekkede fingerhull, ettersom det normalt ikke finnes andre stabile gaffelgrep på tradisjonelle fløyter.

Noen fløytemakere lager også tenorfløyter, kalt *low whistles* på engelsk, som klinger en oktav under de ordinære fløytene og gjerne har en varm, rund tone.

## Produksjon
Tidligere var blikkfløyter som regel svært **billige instrumenter**, jf den engelske betegnelsen *penny whistle*. Billige fløyter er fortsatt utbredt, f.eks. Generation, som består av et messingrør med støpt plastmunnstykke, og Clarke, som er lagd av en blikkplate som er rullet sammen til en konus, med treblokk. Men de siste årene har stadig flere fløytemakere laget mer forseggjorte og akustisk nøyaktige fløyter av ulike materialer, blant annet plast, aluminium og tre.

## Utøvere
I Norge er særlig Steinar Ofsdal og Hans Fredrik Jacobsen kjent for å spille blikkfløyte, men også folkemusikkinspirerte band som Vamp og Hellbillies har brukt instrumentet.

## Eksterne lenker
* Abell Flute Company
* Michael Burke Pennywhistle Company
* Clarke Tinwhistle Company
* Feadóg
* Colin Goldie (fløytemaker), tidligere Overton
* Reyburn Whistles
* Dave Shaw (fløytemaker)
* Susato Pennywhistles
* Sweetheart Flute Co.
The Buggles

**The Buggles** var en britisk popduo som bestod av Trevor Horn (vokal og bass) og Geoff Downes (keyboards og synthesizer). Duoen ble startet i England i 1977 av Horn og Downes som var erfarne studiomusikere og produsenter. Senere samme år ga de ut den legendariske singelen *[[Video Killed the Radio Star]]*, en halvelektronisk, new wave-inspirert og perfeksjonistisk produsert popsang. Den kan sies å ha vært singelen som startet synthpop-bølgen som regjerte i Storbritannia over store deler av 1980-årene. 

Duoen fulgte opp med flere singler, og ga ut albumet *[[The Age of Plastic]]* i 1980. Kort etter ble begge med i progrockbandet Yes, der de deltok på et album, *[[Drama (Yes-album)|Drama]]* (1980), før Yes gikk i oppløsning. Yes ble senere gjenforent, men med originalmedlemmene Jon Anderson og Tony Kaye i stedet for Buggles-medlemmene.

Geoff Downes og Steve Howe fra Yes startet sammen supergruppa Asia. Trevor Horn gikk mot en suksesskarriere i studioet – både som en av hovedmennene bak popfenomener som Frankie Goes to Hollywood, Boyzone og t.A.T.u., og som produsent for mer seriøse artister som Yes, Mike Oldfield, Paul McCartney, Belle & Sebastian og Pet Shop Boys.

The Buggles gjorde comeback som kvartett (Horn, Downes, Simon Darlow, gitar og keyboards og John Sinclair, gitar, vokal og trommer) i 1981 med albumet *[[Adventures in Modern Recording]]*. Siden det har det vært stille om dem som band. Bandet ble oppløst i 1981.

## Eksterne lenker
* 
* 
*  The Buggles' diskografi
Edenbridge

:*For *'Edenbridge**, et metal-band fra Østerrike, se'' [[Edenbridge (band)]].
**Edenbridge*' er en småby og [[verdslig sogn]] i [[Distrikter i England|distriktet]] [[Sevenoaks (distrikt)|Sevenoaks]] i [[Kent]], [[England]]. Den ligger i området [[Weald]], nær stedet hvor grevskapene Kent, [[Surrey]] og [[East Sussex]] møtes. Navnet kommer fra [[angelsaksisk]] *Eadhelmsbrigge'', «Eadhelms bro»; byen vokste opp ved et krysningspunkt i elven Eden, en bielv til Medway som har fått sitt navn fra byen.

Byen betjenes av to jernbanestasjoner, en ved linjen fra Redhill til Tonbridge, og en ved den gamle hovedlinjen mellom London og Eastbourne. De to linjene krysser hverandre rett utenfor Edenbridge. Byen hadde i henhold til folketellingen i 1991 en befolkning på 7 196 innbyggere, noe som hadde økt noe til 8 172 innbyggere i 2011.

I middelalderen ble byen et sentrum for den omfattende jernindustrien i Weald. Flere tømmerbygninger fra perioden er bevart, og et av dem er innredet som museum. Edenbridge har hatt fire møller i århundrenes løp; Haxted Mill og Honour's Mill ved elven Eden, Christmas Mill ved en bielv, og en vindmølle sør for byen. Alle de fire møllebygningene er bevart, men i dag konvertert til annen bruk.

## Referanser


## Eksterne lenker
* 
* Marlpit Hill samfunnsnettsted